Ericu950/Stoicheia-meter-silver huggingface dataset:
ὅτι μὲν οὐ συκοφαντῶν , ἀλλ ἀδικούμενος καὶ ὑβριζόμενος ὑπὸ τούτων καὶ οἰόμενος δεῖν τιμωρεῖσθαι τὴν ἀπογραφὴν ἐποιησάμην , μέγιστον ὑμῖν ἔστω τεκμήριον , ὦ ἄνδρες δικασταί , τό τε μέγεθος τῆς ἀπογραφῆς , καὶ ὅτι αὐτὸς ἐγὼ ἀπέγραψα .
οὐ γὰρ δήπου συκοφαντεῖν γε βουλόμενος ἀπέγραψα μὲν ἂν πένθ ἡμιμναίων ἄξια ἀνδράποδα , ὡς αὐτὸς ὁ ἀμφισβητῶν τετίμηται αὐτά , ἐκινδύνευον δ ἂν περί τε χιλίων δραχμῶν καὶ τοῦ μηδέποτε μηδένα αὖθις ὑπὲρ ἐμαυτοῦ γράψασθαι ·
οὐ δ αὖ οὕτως ἄπορος ἦν οὐ δ ἄφιλος ὥστε οὐκ ἂν ἐξευρεῖν τὸν ἀπογράψοντα ·
ἀλλὰ τῶν ἐν ἀνθρώποις ἁπάντων ἡγησάμενος δεινότατον εἶναι ἀδικεῖσθαι μὲν αὐτός , ἕτερον δ ὑπὲρ ἐμοῦ τοῦ ἀδικουμένου τ οὔνομα παρέχειν , καὶ εἶναι ἄν τι τούτοις τοῦτο τεκμήριον , ὁπότε ἐγὼ λέγοιμι τὴν ἔχθραν πρὸς ὑμᾶς , ὡς ψεύδομαι  οὐ γὰρ ἄν ποτε ἕτερον ἀπογράψαι , εἴπερ ἐγὼ αὐτὸς ἠδικούμην  , διὰ μὲν ταῦτα ἀπέγραψα .
ἀπογράψας δὲ ἐὰν ἀποδείξω τὰ ἀνδράποδα Ἀρεθουσίου ὄντα , οὗπερ ἐγέγραπτο εἶναι , τὰ μὲν τρία μέρη , ἃ ἐκ τῶν νόμων τῷ ἰδιώτῃ τῷ ἀπογράψαντι γίγνεται , τῇ πόλει ἀφίημι , αὐτῷ δ ἐμοὶ τετιμωρῆσθαι ἀρκεῖ μόνον .
εἰ μὲν οὖν μοι ἦν ἱκανὸν τὸ ὕδωρ διηγήσασθαι πρὸς ὑμᾶς τὰ ἐξ ἀρχῆς , ὅσ ἀγαθὰ πεπονθότες ὑπ ἐμοῦ οἷά με εἰργασμένοι εἰσίν , εὖ οἶδ ὅτι ὑμεῖς τ ἄν μοι ἔτι μᾶλλον συγγνώμην εἴχετε τοῦ ὀργίζεσθαι αὐτοῖς , τούτους τ ἀνοσιωτάτους ἀνθρώπων ἡγήσασθε εἶναι ·
νῦν δ οὐ δὲ διπλάσιόν μοι τούτου ὕδωρ ἱκανὸν ἂν γένοιτο .
τὰ μὲν οὖν μέγιστα καὶ περιφανῆ τῶν ἀδικημάτων , καὶ ὁπόθεν ἡ ἀπογραφὴ αὕτη γέγονεν , ἐρῶ πρὸς ὑμᾶς , τὰ δὲ πολλὰ ἐάσω .
νικόστρατος γὰρ οὑτοσί , ὦ ἄνδρες δικασταί , γείτων μοι ὢν ἐν ἀγρῷ καὶ ἡλικιώτης , γνωρίμως μέν μοι εἶχεν καὶ πάλαι , ἐπειδὴ δὲ ἐτελεύτησεν ὁ πατὴρ καὶ ἐγὼ ἐν ἀγρῷ κατῴκουν , οὗπερ καὶ νῦν οἰκῶ , καὶ μᾶλλον ἀλλήλοις ἤδη ἐχρώμεθα διὰ τὸ γείτονές τε εἶναι καὶ ἡλικιῶται .
χρόνου δὲ προβαίνοντος καὶ πάνυ οἰκείως διεκείμεθα , καὶ ἐγώ τε οὕτως οἰκείως διεκείμην πρὸς τοῦτον , ὥστ οὐδενὸς πώποτε ὧν ἐδεήθη οὗτος ἐμοῦ ἀπέτυχεν , οὗτός τε αὖ ἐμοὶ οὐκ ἄχρηστος ἦν πρὸς τὸ ἐπιμεληθῆναι καὶ διοικῆσαι , καὶ ὁπότε ἐγὼ ἀποδημοίην ἢ δημοσίᾳ τριηραρχῶν ἢ ἰδίᾳ κατ ἄλλο τι , κύριον τῶν ἐν ἀγρῷ τοῦτον ἁπάντων κατέλειπον .
συμβαίνει δή μοι τριηραρχία περὶ Πελοπόννησον , ἐκεῖθεν δὲ εἰς Σικελίαν ἔδει τοὺς πρέσβεις ἄγειν , οὓς ὁ δῆμος ἐχειροτόνησεν .
ἡ οὖν ἀναγωγὴ διὰ ταχέων ἐγίγνετό μοι .
ἐπιστέλλω δὴ αὐτῷ ὅτι αὐτὸς μὲν ἀνῆγμαι καὶ οὐχ οἷός τε ἦν οἴκαδε ἀφικέσθαι , ἵνα μὴ κατακωλύοιμι τοὺς πρέσβεις ·
τούτῳ δὲ προσέταξα ἐπιμελεῖσθαί τε τῶν οἴκοι καὶ διοικεῖν , ὥσπερ καὶ ἐν τῷ ἔμπροσθεν χρόνῳ 0 .
ἐν δὲ τῇ ἐμῇ ἀποδημίᾳ ἀποδιδράσκουσιν αὐτὸν οἰκέται τρεῖς ἐξ ἀγροῦ παρὰ τούτου , οἱ μὲν δύο ὧν ἐγὼ ἔδωκα αὐτῷ , ὁ δὲ εἷς ὧν αὐτὸς ἐκτήσατο 0 .
διώκων οὖν ἁλίσκεται ὑπὸ τριήρους καὶ κατήχθη εἰς Αἴγιναν , καὶ ἐκεῖ ἐπράθη .
ἐπειδὴ δὲ κατέπλευσα ἐγὼ τριηραρχῶν , προσέρχεταί μοι Δείνων ὁ ἀδελφὸς ὁ τούτου , λέγων τήν τε τούτου συμφοράν , αὐτός τε ὅτι δι ἀπορίαν ἐφοδίων οὐ πεπορευμένος εἴη ἐπὶ τοῦτον πέμποντος τούτου αὐτῷ ἐπιστολάς , καὶ ἅμα λέγων πρὸς ἐμὲ ὡς ἀκούοι αὐτὸν δεινῶς διακεῖσθαι .
ἀκούσας δ ἐγὼ ταῦτα καὶ συναχθεσθεὶς ἐπὶ τῇ ἀτυχίᾳ τῇ τούτου , ἀποστέλλω τὸν Δείνωνα τὸν ἀδελφὸν αὐτοῦ εὐθὺς ἐπὶ τοῦτον , δοὺς ἐφόδιον αὐτῷ τριακοσίας δραχμάς .
ἀφικόμενος δ οὗτος καὶ ἐλθὼν ὡς ἐμὲ πρῶτον μὲν ἠσπάζετο καὶ ἐπῄνει ὅτι παρέσχον τὰ ἐφόδια τῷ ἀδελφῷ αὐτοῦ , καὶ ὠδύρετο τὴν αὑτοῦ συμφοράν , καὶ κατηγορῶν ἅμα τῶν ἑαυτοῦ οἰκείων ἐδεῖτό μου βοηθῆσαι αὑτῷ , ὥσπερ καὶ ἐν τῷ ἔμπροσθεν χρόνῳ ἦν περὶ αὐτὸν ἀληθινὸς φίλος ·
καὶ κλάων ἅμα , καὶ λέγων ὅτι ἓξ καὶ εἴκοσι μνῶν λελυμένος εἴη , εἰσενεγκεῖν αὑτῷ τι ἐκέλευέ με εἰς τὰ λύτρα .
ταῦτα δὲ ἐγὼ ἀκούων καὶ ἐλεήσας τοῦτον , καὶ ἅμα ὁρῶν κακῶς διακείμενον καὶ δεικνύοντα ἕλκη ἐν ταῖς κνήμαις ὑπὸ δεσμῶν , ὧν ἔτι τὰς οὐλὰς ἔχει , καὶ ἐὰν κελεύσητε αὐτὸν δεῖξαι , οὐ μὴ θελήσῃ , ἀπεκρινάμην αὐτῷ ὅτι καὶ ἐν τῷ ἔμπροσθεν χρόνῳ εἴην αὐτῷ φίλος ἀληθινός , καὶ νῦν ἐν τῇ συμφορᾷ βοηθήσοιμι αὐτῷ , καὶ τάς τε τριακοσίας , ἃς τῷ ἀδελφῷ αὐτοῦ ἔδωκα ἐφόδιον ὅτε ἐπορεύετο ἐπὶ τοῦτον , ἀφιείην αὐτῷ , χιλίας τε δραχμὰς ἔρανον αὐτῷ εἰς τὰ λύτρα εἰσοίσοιμι .
καὶ τοῦτο οὐ λόγῳ μὲν ὑπεσχόμην , ἔργῳ δὲ οὐκ ἐποίησα , ἀλλ ἐπειδὴ οὐκ ηὐπόρουν ἀργυρίου διὰ τὸ διαφόρως ἔχειν τῷ Φορμίωνι καὶ ἀποστερεῖσθαι ὑπ αὐτοῦ τὴν οὐσίαν ἥν μοι ὁ πατὴρ κατέλιπεν , κομίσας ὡς Θεοκλέα τὸν τότε τραπεζιτεύοντα ἐκπώματα καὶ στέφανον χρυσοῦν , ἃ παρ ἐμοὶ ἐκ τῶν πατρῴων ὄντα ἐτύγχανεν , ἐκέλευσα δοῦναι τούτῳ χιλίας δραχμάς , καὶ τοῦτο ἔδωκα δωρεὰν αὐτῷ τὸ ἀργύριον , καὶ ὁμολογῶ δεδωκέναι .
ἡμέραις δὲ οὐ πολλαῖς ὕστερον προσελθών μοι κλάων ἔλεγεν , ὅτι οἱ ξένοι ἀπαιτοῖεν αὑτόν , οἱ δανείσαντες τὰ λύτρα , τὸ λοιπὸν ἀργύριον , καὶ ἐν ταῖς συγγραφαῖς εἴη τριάκονθ ἡμερῶν αὐτὸν ἀποδοῦναι ἢ διπλάσιον ὀφείλειν , καὶ ὅτι τὸ χωρίον τὸ ἐν γειτόνων μοι τοῦτο οὐδεὶς ἐθέλοι οὔ τε πρίασθαι οὔ τε θέσθαι ·
ὁ γὰρ ἀδελφὸς ὁ Ἀρεθούσιος , οὗ τ ἀνδράποδ ἐστὶ ταῦτα ἃ νῦν ἀπογέγραπται , οὐδένα ἐῴη οὔ τε ὠνεῖσθαι οὔ τε τίθεσθαι , ὡς ἐνοφειλομένου αὑτῷ ἀργυρίου .
σὺ οὖν μοι , ἔφη , πόρισον τὸ ἐλλεῖπον τοῦ ἀργυρίου , πρὶν τὰς τριάκονθ ἡμέρας παρελθεῖν , ἵνα μὴ ὅ τε ἀποδέδωκα , ἔφη , τὰς χιλίας δραχμάς , ἀπόληται , καὶ αὐτὸς ἀγώγιμος γένωμαι .
συλλέξας δ , ἔφη , τὸν ἔρανον , ἐπειδὰν τοὺς ξένους ἀπαλλάξω , σοὶ ἀποδώσω ὃ ἄν μοι χρήσῃς .
οἶσθα δ , ἔφη , ὅτι καὶ οἱ νόμοι κελεύουσιν τοῦ λυσαμένου ἐκ τῶν πολεμίων εἶναι τὸν λυθέντα , ἐὰν μὴ ἀποδιδῷ τὰ λύτρα .
ἀκούων δὲ αὐτοῦ ταῦτα καὶ δοκῶν οὐ ψεύδεσθαι , ἀπεκρινάμην αὐτῷ ἅπερ ἂν νέος τε ἄνθρωπος καὶ οἰκείως χρώμενος , οὐκ ἂν νομίσας ἀδικηθῆναι , ὅτι ὦ Νικόστρατε , καὶ ἐν τῷ πρὸ τοῦ σοι χρόνῳ φίλος ἦν ἀληθινός , καὶ νῦν ἐν ταῖς συμφοραῖς σου , καθ ὅσον ἐγὼ ἐδυνάμην , βεβοήθηκα 0 .
ἐπειδὴ δὲ ἐν τῷ παρόντι οὐ δύνασαι πορίσαι ἅπαντα τὰ χρήματα , ἀργύριον μὲν ἐμοὶ οὐ πάρεστιν , οὐ δ ἔχω οὐ δ αὐτός , τῶν δὲ κτημάτων σοι τῶν ἐμῶν κίχρημι ὅ τι βούλει , θέντα τοῦ ἐπιλοίπου ἀργυρίου ὅσου ἐνδεῖ σοι , ἐνιαυτὸν ἀτόκῳ χρῆσθαι τῷ ἀργυρίῳ καὶ ἀποδοῦναι τοῖς ξένοις .
συλλέξας δὲ ἔρανον , ὥσπερ αὐτὸς φής , λῦσαί μοι .
ἀκούσας δ οὗτος ταῦτα καὶ ἐπαινέσας με , ἐκέλευσε τὴν ταχίστην πρᾶξαι , πρὶν ἐξήκειν τὰς ἡμέρας ἐν αἷς ἔφη δεῖν τὰ λύτρα καταθεῖναι .
τίθημι οὖν τὴν συνοικίαν ἑκκαίδεκα μνῶν Ἀρκέσαντι Παμβωτάδῃ , ὃν αὐτὸς οὗτος πρ οὐξένησεν , ἐπὶ ὀκτὼ ὀβολοῖς τὴν μνᾶν δανείσαντι τοῦ μηνὸς ἑκάστου .
λαβὼν δὲ τὸ ἀργύριον οὐχ ὅπως χάριν τινά μοι ἀποδίδωσιν ὧν εὖ ἔπαθεν , ἀλλ εὐθέως ἐπεβούλευέ μοι , ἵνα ἀποστερήσειε τὸ ἀργύριον καὶ εἰς ἔχθραν κατασταίη , καὶ ἀπορούμενος ἐγὼ τοῖς πράγμασιν νέος ὢν ὅ τι χρησαίμην καὶ ἄπειρος πραγμάτων , ὅπως μὴ εἰσπράττοιμι αὐτὸν τὸ ἀργύριον οὗ ἡ συνοικία ἐτέθη , ἀλλ ἀφείην αὐτῷ .
πρῶτον μὲν οὖν ἐπιβουλεύει μοι μετὰ τῶν ἀντιδίκων , καὶ πίστιν αὐτοῖς δίδωσιν ·
ἔπειτ ἀγώνων μοι συνεστηκότων πρὸς αὐτούς , τούς τε λόγους ἐκφέρει μου εἰδώς , καὶ ἐγγράφει τῷ δημοσίῳ ἀπρόσκλητον ἐξ ἐμφανῶν καταστάσεως ἐπιβολὴν ἑξακοσίας καὶ δέκα δραχμάς , διὰ Λυκίδου τοῦ μυλωθροῦ ποιησάμενος τὴν δίκην .
κλητῆρα δὲ κατ ἐμοῦ τόν τε ἀδελφὸν τὸν αὑτοῦ τὸν Ἀρεθούσιον τοῦτον ἐπιγράφεται , οὗπέρ ἐστιν τὰ ἀνδράποδα ταῦτα , καὶ ἄλλον τινά ·
καὶ παρεσκευάζοντο , εἰ ἀνακρινοίμην κατὰ τῶν οἰκείων τῶν ἀδικούντων με τὰς δίκας ἃς εἰλήχειν αὐτοῖς , ἐνδεικνύναι με ὡς ὀφείλοντα τῷ δημοσίῳ καὶ ἐμβάλλειν εἰς τὸ δεσμωτήριον .
ἔτι δὲ πρὸς τούτοις ὁ ἀπρόσκλητόν μου ἑξακοσίων καὶ δέκα δραχμῶν δίκην καταδικασάμενος καὶ ψευδεῖς κλητῆρας ἐπιγραψάμενος , εἰσελθὼν εἰς τὴν οἰκίαν βίᾳ τὰ σκεύη πάντα ἐξεφόρησεν , πλέον ἢ εἴκοσι μνῶν ἄξια , καὶ οὐ δ ὁτιοῦν κατέλιπεν .
ὅτε δὲ τιμωρεῖσθαι ᾤμην δεῖν , καὶ ἐκτείσας τῷ δημοσίῳ τὸ ὄφλημα , ἐπειδὴ ἐπυθόμην τὴν ἐπιβουλήν , ἐβάδιζον ἐπὶ τὸν κλητῆρα τὸν ὁμολογοῦντα κεκλητευκέναι , τὸν Ἀρεθούσιον , τῆς ψευδοκλητείας κατὰ τὸν νόμον , ἐλθὼν εἰς τὸ χωρίον τῆς νυκτός , ὅσα ἐνῆν φυτὰ ἀκροδρύων γενναῖα ἐμβεβλημένα καὶ τὰς ἀναδενδράδας ἐξέκοψε , καὶ φυτευτήρια ἐλαῶν περιστοίχων κατέκλασεν , οὕτως δεινῶς ὡς οὐ δ ἂν οἱ πολέμιοι διαθεῖεν .
πρὸς δὲ τούτοις μεθ ἡμέραν παιδάριον ἀστὸν εἰσπέμψαντες διὰ τὸ γείτονες εἶναι καὶ ὅμορον τὸ χωρίον , ἐκέλευον τὴν ῥοδωνιὰν βλαστάνουσαν ἐκτίλλειν , ἵνα , εἰ καταλαβὼν αὐτὸν ἐγὼ δήσαιμι ἢ κατάξαιμι ὡς δοῦλον ὄντα , γραφήν με γράψαιντο ὕβρεως .
ὡς δὲ τούτου διήμαρτον , καὶ ἐγὼ μάρτυρας μὲν ὧν ἔπασχον ἐποιούμην , αὐτὸς δὲ οὐδὲν ἐξημάρτανον εἰς αὐτούς , ἐνταῦθα ἤδη μοι ἐπιβουλεύουσι τὴν μεγίστην ἐπιβουλήν ·
ἀνακεκριμένου γὰρ ἤδη μου κατ αὐτοῦ τὴν τῆς ψευδοκλητείας γραφὴν καὶ μέλλοντος εἰσιέναι εἰς τὸ δικαστήριον , τηρήσας με ἀνιόντα ἐκ Πειραιῶς ὀψὲ περὶ τὰς λιθοτομίας παίει τε πὺξ καὶ ἁρπάζει μέσον καὶ ἐώθει με εἰς τὰς λιθοτομίας , εἰ μή τινες προσιόντες , βοῶντός μου ἀκούσαντες , παρεγένοντο καὶ ἐβοήθησαν .
ἡμέραις δὲ οὐ πολλαῖς ὕστερον εἰσελθὼν εἰς τὸ δικαστήριον πρὸς ἡμέραν διαμεμετρημένην , καὶ ἐξελέγξας αὐτὸν τὰ ψευδῆ κεκλητευκότα καὶ τὰ ἄλλα ὅσα εἴρηκα ἠδικηκότα , εἷλον .
καὶ ἐν τῇ τιμήσει βουλομένων τῶν δικαστῶν θανάτου τιμῆσαι αὐτῷ , ἐδεήθην ἐγὼ τῶν δικαστῶν μηδὲν δι ἐμοῦ τοιοῦτον πρᾶξαι , ἀλλὰ συνεχώρησα ὅσουπερ αὐτοὶ ἐτιμῶντο , ταλάντου , οὐχ ἵνα μὴ ἀποθάνῃ ὁ Ἀρεθούσιος  ἄξια γὰρ αὐτῷ θανάτου εἴργαστο εἰς ἐμέ  , ἀλλ ἵνα ἐγὼ Πασίωνος ὢν καὶ κατὰ ψήφισμα πολίτης μηδένα Ἀθηναίων ἀπεκτονὼς εἴην .
ὡς δ ἀληθῆ εἴρηκα πρὸς ὑμᾶς , τούτων ὑμῖν πάντων τοὺς μάρτυρας παρέξομαι .
ἃ μὲν τοίνυν ἀδικούμενος , ὦ ἄνδρες δικασταί , ὑπ αὐτῶν τὴν ἀπογραφὴν ἐποιησάμην , δεδήλωκα ὑμῖν ·
ὡς δ ἔστιν Ἀρεθουσίου τὰ ἀνδράποδα ταῦτα καὶ ὄντα ἐν τῇ οὐσίᾳ τῇ ἐκείνου ἀπέγραψα , ἐπιδείξω ὑμῖν .
τὸν μὲν γὰρ Κέρδωνα ἐκ μικροῦ παιδαρίου ἐξεθρέψατο ·
καὶ ὡς ἦν Ἀρεθουσίου , τούτων ὑμῖν τοὺς εἰδότας μάρτυρας παρέξομαι .
παρ οἷς τοίνυν ἠργάσατο πώποτε , ὡς τοὺς μισθοὺς Ἀρεθούσιος ἐκομίζετο ὑπὲρ αὐτοῦ , καὶ δίκας ἐλάμβανε καὶ ἐδίδου , ὁπότε κακόν τι ἐργάσαιτο , ὡς δεσπότης ὤν , τούτων ὑμῖν τοὺς εἰδότας μάρτυρας παρέξομαι .
τὸν δὲ Μάνην , δανείσας ἀργύριον Ἀρχεπόλιδι τῷ Πειραιεῖ , ἐπειδὴ οὐχ οἷός τ ἦν αὐτῷ ἀποδοῦναι ὁ Ἀρχέπολις οὔ τε τὸν τόκον οὔ τε τὸ ἀρχαῖον ἅπαν , ἐναπετίμησεν αὐτῷ .
καὶ ὅτι ἀληθῆ λέγω , τούτων ὑμῖν τοὺς μάρτυρας παρέξομαι .
ἔτι τοίνυν καὶ ἐκ τῶνδε γνώσεσθε , ὦ ἄνδρες δικασταί , ὅτι εἰσὶν Ἀρεθουσίου οἱ ἄνθρωποι .
ὁπότε γὰρ οἱ ἄνθρωποι οὗτοι ἢ ὀπώραν πρίαιντο ἢ θέρος μισθοῖντο ἐκθερίσαι ἢ ἄλλο τι τῶν περὶ γεωργίαν ἔργων ἀναιροῖντο , Ἀρεθούσιος ἦν ὁ ὠνούμενος καὶ μισθούμενος ὑπὲρ αὐτῶν .
ὡς δ ἀληθῆ λέγω , καὶ τούτων ὑμῖν τοὺς μάρτυρας παρέξομαι .
ὅσας μὲν τοίνυν μαρτυρίας παρασχέσθαι εἶχον ὑμῖν , ὡς ἔστιν Ἀρεθουσίου τὰ ἀνδράποδα , δεδήλωκα ὑμῖν .
βούλομαι δὲ καὶ περὶ τῆς προκλήσεως εἰπεῖν , ἣν οὗτοί με πρ οὐκαλέσαντο καὶ ἐγὼ τούτους 0 .
οὗτοι μὲν γάρ με πρ οὐκαλέσαντο , ὅτε ἡ πρώτη ἀνάκρισις ἦν , φάσκοντες ἕτοιμοι εἶναι παραδιδόναι ἐμοὶ αὐτῷ τὰ ἀνδράποδα βασανίσαι , βουλόμενοι μαρτυρίαν τινὰ αὑτοῖς ταύτην γενέσθαι .
ἐγὼ δὲ ἀπεκρινάμην αὐτοῖς ἐναντίον μαρτύρων , ὅτι ἕτοιμός εἰμι ἰέναι εἰς τὴν βουλὴν μετ αὐτῶν καὶ παραλαμβάνειν μετ ἐκείνης ἢ μετὰ τῶν ἕνδεκα , λέγων ὅτι , εἰ μὲν ἰδίαν δίκην ἐδικαζόμην αὐτοῖς , εἰ ἐμοὶ ἐξεδίδοσαν , παρελάμβανον ἄν , νῦν δὲ τῆς πόλεως εἴη τὰ ἀνδράποδα καὶ ἡ ἀπογραφή 0 ·
δεῖν οὖν δημοσίᾳ βασανίζεσθαι 0 .
ἡγούμην γὰρ οὐ προσήκειν ἐμοὶ ἰδιώτῃ ὄντι τοὺς δημοσίους βασανίζειν ·
οὔ τε γὰρ τῆς βασάνου κύριος ἐγιγνόμην , οὔ τε καλῶς ἔχειν τὰ λεγόμενα ὑπὸ τῶν ἀνθρώπων ἐμὲ κρίνειν , ἡγούμην τε δεῖν τὴν ἀρχὴν ἢ τοὺς ᾑρημένους ὑπὸ τῆς βουλῆς γράφεσθαι , καὶ κατασημηναμένους τὰς βασάνους , ὅ τι εἴποιεν οἱ ἄνθρωποι , παρέχειν εἰς τὸ δικαστήριον , ἵν ἀκούσαντες ἐκ τούτων ἐψηφίσασθε ὁποῖόν τι ὑμῖν ἐδόκει .
ἰδίᾳ μὲν γὰρ βασανιζομένων τῶν ἀνθρώπων ὑπ ἐμοῦ ἀντελέγετ ἂν ἅπαντα ὑπὸ τούτων , εἰ δὲ δημοσίᾳ , ἡμεῖς μὲν ἂν ἐσιωπῶμεν , οἱ δ ἄρχοντες ἢ οἱ ᾑρημένοι ὑπὸ τῆς βουλῆς ἐβασάνιζον ἂν μέχρι οὗ αὐτοῖς ἐδόκει 0 .
ταῦτα δ ἐμοῦ ἐθέλοντος , οὐκ ἂν ἔφασαν τῇ ἀρχῇ παραδοῦναι , οὐ δ εἰς τὴν βουλὴν ἤθελον ἀκολουθεῖν .
ὡς οὖν ἀληθῆ λέγω , κάλει μοι τούτων τοὺς μάρτυρας .
κατὰ πολλὰ μὲν οὖν ἔμοιγε δοκοῦσιν εἶναι ἀναίσχυντοι ἀμφισβητοῦντες τῶν ὑμετέρων , οὐχ ἥκιστα δὲ ὑμῖν αὐτοὺς ἐπιδείξω ἐκ τῶν νόμων τῶν ὑμετέρων .
οὗτοι γάρ , ὅτε οἱ δικασταὶ ἐβούλοντο θανάτου τιμῆσαι τῷ Ἀρεθουσίῳ , ἐδέοντο τῶν δικαστῶν χρημάτων τιμῆσαι καὶ ἐμοῦ συγχωρῆσαι , καὶ ὡμολόγησαν αὐτοὶ συνεκτείσειν .
τοσούτου δὴ δέουσιν ἐκτίνειν καθ ἃ ἠγγυήσαντο , ὥστε καὶ τῶν ὑμετέρων ἀμφισβητοῦσι .
καίτοι οἵ γε νόμοι κελεύουσι τὴν οὐσίαν εἶναι δημοσίαν , ὃς ἂν ἐγγυησάμενός τι τῶν τῆς πόλεως μὴ ἀποδιδῷ τὴν ἐγγύην ·
ὥστε καὶ εἰ τούτων ἦν τὰ ἀνδράποδα , προσῆκεν αὐτὰ δημόσια εἶναι , εἴπερ τι τῶν νόμων ὄφελος 0 .
καὶ πρὶν μὲν ὀφείλειν τῷ δημοσίῳ , ὁ Ἀρεθούσιος ὡμολογεῖτο τῶν ἀδελφῶν εὐπορώτατος εἶναι ·
ἐπειδὴ δὲ οἱ νόμοι κελεύουσιν τ ἀκείνου ὑμέτερα εἶναι , τηνικαῦτα πένης ὢν φαίνεται ὁ Ἀρεθούσιος , καὶ τῶν μὲν ἡ μήτηρ ἀμφισβητεῖ , τῶν δὲ οἱ ἀδελφοί 0 .
χρῆν δ αὐτούς , εἴπερ ἐβούλοντο δικαίως προσφέρεσθαι πρὸς ὑμᾶς , ἀποδείξαντας ἅπασαν τὴν οὐσίαν τὴν ἐκείνου , τὰ τούτων αὐτῶν εἴ τις ἀπέγραφεν , ἀμφισβητεῖν .
ἐὰν οὖν ἐνθυμηθῆτε , ὅτι οὐδέποτε ἔσται ἀπορία τῶν ἀμφισβητησόντων ὑμῖν περὶ τῶν ὑμετέρων  ἢ γὰρ ὀρφανοὺς ἢ ἐπικλήρους κατασκευάσαντες ἀξιώσουσιν ἐλεεῖσθαι ὑφ ὑμῶν , ἢ γῆρας καὶ ἀπορίας καὶ τροφὰς μητρὶ λέγοντες , καὶ ὀδυρόμενοι δι ὧν μάλιστα ἐλπίζουσιν ἐξαπατήσειν ὑμᾶς , πειράσονται ἀποστερῆσαι τὴν πόλιν τοῦ ὀφλήματος  , ἐὰν οὖν ταῦτα παριδόντες πάντα καταψηφίσησθε , ὀρθῶς βουλεύσεσθε .
ὑβρισθείς , ὦ ἄνδρες δικασταί , καὶ παθὼν ὑπὸ Κόνωνος τουτουὶ τοιαῦτα , ὥστε πολὺν χρόνον πάνυ μή τε τοὺς οἰκείους μή τε τῶν ἰατρῶν μηδένα προσδοκᾶν περιφεύξεσθαί με , ὑγιάνας καὶ σωθεὶς ἀπροσδοκήτως ἔλαχον αὐτῷ τὴν δίκην τῆς αἰκείας ταυτηνί .
πάντων δὲ τῶν φίλων καὶ τῶν οἰκείων , οἷς συνεβουλευόμην , ἔνοχον μὲν φασκόντων αὐτὸν ἐκ τῶν πεπραγμένων εἶναι καὶ τῇ τῶν λωποδυτῶν ἀπαγωγῇ καὶ ταῖς τῆς ὕβρεως γραφαῖς , συμβουλευόντων δέ μοι καὶ παραινούντων μὴ μείζω πράγματ ἢ δυνήσομαι φέρειν ἐπάγεσθαι , μη δ ὑπὲρ τὴν ἡλικίαν περὶ ὧν ἐπεπόνθειν ἐγκαλοῦντα φαίνεσθαι , οὕτως ἐποίησα καὶ δι ἐκείνους ἰδίαν ἔλαχον δίκην , ἥδιστ ἄν , ὦ ἄνδρες Ἀθηναῖοι , θανάτου κρίνας τουτονί .
καὶ τούτου συγγνώμην ἕξετε , εὖ οἶδ ὅτι , πάντες , ἐπειδὰν ἃ πέπονθ ἀκούσητε 0 ·
δεινῆς γὰρ οὔσης τῆς τότε συμβάσης ὕβρεως οὐκ ἐλάττων ἡ μετὰ ταῦτ ἀσέλγει ἐστὶ τουτουί .
ἀξιῶ δὴ καὶ δέομαι πάντων ὁμοίως ὑμῶν πρῶτον μὲν εὐνοϊκῶς ἀκοῦσαί μου περὶ ὧν πέπονθα λέγοντος , εἶτα , ἐὰν ἠδικῆσθαι καὶ παρανενομῆσθαι δοκῶ , βοηθῆσαί μοι τὰ δίκαια .
ἐξ ἀρχῆς δ ὡς ἕκαστα πέπρακται διηγήσομαι πρὸς ὑμᾶς , ὡς ἂν οἷός τ ὦ διὰ βραχυτάτων .
ἐξῆλθον ἔτος τουτὶ τρίτον εἰς Πάνακτον φρουρᾶς ἡμῖν προγραφείσης .
ἐσκήνωσαν οὖν οἱ υἱεῖς οἱ Κόνωνος τουτουὶ ἐγγὺς ἡμῶν , ὡς οὐκ ἂν ἐβουλόμην ·
ἡ γὰρ ἐξ ἀρχῆς ἔχθρα καὶ τὰ προσκρούματ ἐκεῖθεν ἡμῖν συνέβη ·
ἐξ ὧν δέ , ἀκούσεσθε .
ἔπινον ἑκάστοθ οὗτοι τὴν ἡμέραν , ἐπειδὴ τάχιστ ἀριστήσαιεν , ὅλην , καὶ τοῦθ , ἕως περ ἦμεν ἐν τῇ φρουρᾷ , διετέλουν ποιοῦντες .
ἡμεῖς δ ὥσπερ ἐνθάδ εἰώθειμεν , οὕτω διήγομεν καὶ ἔξω .
ἣν οὖν δειπνοποιεῖσθαι τοῖς ἄλλοις ὥραν συμβαίνοι , ταύτην ἂν ἤδη ἐπαρῴνουν οὗτοι , τὰ μὲν πόλλ εἰς τοὺς παῖδας ἡμῶν τοὺς ἀκολούθους , τελευτῶντες δὲ καὶ εἰς ἡμᾶς αὐτούς 0 .
φήσαντες γὰρ καπνίζειν αὑτοὺς ὀψοποιουμένους τοὺς παῖδας ἢ κακῶς λέγειν , ὅ τι τύχοιεν , ἔτυπτον καὶ τὰς ἀμίδας κατεσκεδάννυον καὶ προσεούρουν , καὶ ἀσελγείας καὶ ὕβρεως οὐ δ ὁτιοῦν ἀπέλειπον .
ὁρῶντες δ ἡμεῖς ταῦτα καὶ λυπούμενοι τὸ μὲν πρῶτον ἀπεπεμψάμεθα , ὡς δ ἐχλεύαζον ἡμᾶς καὶ οὐκ ἐπαύοντο , τῷ στρατηγῷ τὸ πρᾶγμ εἴπομεν κοινῇ πάντες οἱ σύσσιτοι προσελθόντες , οὐκ ἐγὼ τῶν ἄλλων ἔξω 0 .
λοιδορηθέντος δ αὐτοῖς ἐκείνου καὶ κακίσαντος αὐτοὺς οὐ μόνον περὶ ὧν εἰς ἡμᾶς ἠσέλγαινον , ἀλλὰ καὶ περὶ ὧν ὅλως ἐποίουν ἐν τῷ στρατοπέδῳ , τοσούτου ἐδέησαν παύσασθαι ἢ αἰσχυνθῆναι , ὥστ ἐπειδὴ θᾶττον συνεσκότασεν , εὐθὺς ὡς ἡμᾶς εἰσεπήδησαν ταύτῃ τῇ ἑσπέρᾳ , καὶ τὸ μὲν πρῶτον κακῶς ἔλεγον , τελευτῶντες δὲ καὶ πληγὰς ἐνέτειναν ἐμοί , καὶ τοσαύτην κραυγὴν καὶ θόρυβον περὶ τὴν σκηνὴν ἐποίησαν ὥστε καὶ τὸν στρατηγὸν καὶ τοὺς ταξιάρχους ἐλθεῖν καὶ τῶν ἄλλων στρατιωτῶν τινάς , οἵπερ ἐκώλυσαν μηδὲν ἡμᾶς ἀνήκεστον παθεῖν μη δ αὐτοὺς ποιῆσαι παροινουμένους ὑπὸ τουτωνί .
τοῦ δὲ πράγματος εἰς τοῦτο προελθόντος , ὡς δεῦρ ἐπανήλθομεν , ἦν ἡμῖν , οἷον εἰκός , ἐκ τούτων ὀργὴ καὶ ἔχθρα πρὸς ἀλλήλους 0 .
μὰ τοὺς θεοὺς οὐ μὴν ἔγωγ ᾠόμην δεῖν οὔ τε δίκην λαχεῖν αὐτοῖς οὔ τε λόγον ποιεῖσθαι τῶν συμβάντων οὐδένα , ἀλλ ἐκεῖν ἁπλῶς ἐγνώκειν τὸ λοιπὸν εὐλαβεῖσθαι καὶ φυλάττεσθαι μὴ πλησιάζειν τοῖς τοιούτοις .
πρῶτον μὲν οὖν τούτων ὧν εἴρηκα βούλομαι τὰς μαρτυρίας παρασχόμενος , μετὰ ταῦθ οἷ ὑπ αὐτοῦ τούτου πέπονθ ἐπιδεῖξαι , ἵν εἰδῆθ ὅτι ᾧ προσῆκεν τοῖς τὸ πρῶτον ἁμαρτηθεῖσιν ἐπιτιμᾶν , οὗτος αὐτὸς πρότερος πολλῷ δεινότερ εἴργασται .
ὧν μὲν τοίνυν οὐδέν ᾤμην δεῖν λόγον ποιεῖσθαι , ταῦτ ἐστίν .
χρόνῳ δ ὕστερον οὐ πολλῷ περιπατοῦντος , ὥσπερ εἰώθειν , ἑσπέρας ἐν ἀγορᾷ μου μετὰ Φανοστράτου τοῦ Κηφισιέως , τῶν ἡλικιωτῶν τινός , παρέρχεται Κτησίας ὁ υἱὸς ὁ τούτου , μεθύων , κατὰ τὸ Λεωκόριον , ἐγγὺς τῶν Πυθοδώρου .
κατιδὼν δ ἡμᾶς καὶ κραυγάσας , καὶ διαλεχθείς τι πρὸς αὑτὸν οὕτως ὡς ἂν μεθύων , ὥστε μὴ μαθεῖν ὅ τι λέγοι , παρῆλθε πρὸς Μελίτην ἄνω .
ἔπινον δ ἄρ ἐνταῦθα  ταῦτα γὰρ ὕστερον ἐπυθόμεθα  παρὰ Παμφίλῳ τῷ γναφεῖ Κόνων οὑτοσί , Θεότιμός τις , Ἀρχεβιάδης , Σπίνθαρος ὁ Εὐβούλου , Θεογένης ὁ Ἀνδρομένους , πολλοί τινες , οὓς ἐξαναστήσας ὁ Κτησίας ἐπορεύετ εἰς τὴν ἀγοράν .
καὶ ἡμῖν συμβαίνει ἀναστρέφουσιν ἀπὸ τοῦ Φερρεφαττίου καὶ περιπατοῦσιν πάλιν κατ αὐτό πως τὸ Λεωκόριον εἶναι , καὶ τούτοις περιτυγχάνομεν .
ὡς δ ἀνεμείχθημεν , εἷς μὲν αὐτῶν , ἀγνώς τις , Φανοστράτῳ προσπίπτει καὶ κατεῖχεν ἐκεῖνον , Κόνων δ οὑτοσὶ καὶ ὁ υἱὸς αὐτοῦ καὶ ὁ Ἀνδρομένους υἱὸς ἐμοὶ προσπεσόντες τὸ μὲν πρῶτον ἐξέδυσαν , εἶθ ὑποσκελίσαντες καὶ ῥάξαντες εἰς τὸν βόρβορον οὕτω διέθηκαν ἐναλλόμενοι καὶ ὑβρίζοντες , ὥστε τὸ μὲν χεῖλος διακόψαι , τοὺς δ ὀφθαλμοὺς συγκλεῖσαι ·
οὕτω δὲ κακῶς ἔχοντα κατέλιπον , ὥστε μή τ ἀναστῆναι μή τε φθέγξασθαι δύνασθαι .
κείμενος δ αὐτῶν ἤκουον πολλὰ καὶ δεινὰ λεγόντων .
καὶ τὰ μὲν ἄλλα καὶ βλασφημίαν ἔχει τινὰ καὶ ὀνομάζειν ὀκνήσαιμ ἂν ἐν ὑμῖν ἔνια , ὃ δὲ τῆς ὕβρεώς ἐστι τῆς τούτου σημεῖον καὶ τεκμήριον τοῦ πᾶν τὸ πρᾶγμ ὑπὸ τούτου γεγενῆσθαι , τοῦθ ὑμῖν ἐρῶ ·
ᾖδε γὰρ τοὺς ἀλεκτρυόνας μιμούμενος τοὺς νενικηκότας , οἱ δὲ κροτεῖν τοῖς ἀγκῶσιν αὐτὸν ἠξίουν ἀντὶ πτερύγων τὰς πλευράς .
καὶ μετὰ ταῦτ ἐγὼ μὲν ἀπεκομίσθην ὑπὸ τῶν παρατυχόντων γυμνός , οὗτοι δ ᾤχοντο θο ἰμάτιον θ οἰμάτιον λαβόντες μου .
ὡς δ ἐπὶ τὴν θύραν ἦλθον , κραυγὴ καὶ βοὴ τῆς μητρὸς καὶ τῶν θεραπαινίδων ἦν , καὶ μόγις ποτ εἰς βαλανεῖον ἐνεγκόντες με καὶ περιπλύναντες ἔδειξαν τοῖς ἰατροῖς .
ὡς οὖν ταῦτ ἀληθῆ λέγω , τούτων ὑμῖν τοὺς μάρτυρας παρέξομαι .
συνέβη τοίνυν , ὦ ἄνδρες δικασταί , καὶ Εὐξίθεον τουτονὶ τὸν Χολλῄδην , ὄνθ ἡμῖν συγγενῆ , καὶ Μειδίαν μετὰ τούτου ἀπὸ δείπνου ποθὲν ἀπιόντας περιτυχεῖν πλησίον ὄντι μοι τῆς οἰκίας ἤδη , καὶ εἴς τε τὸ βαλανεῖον φερομένῳ παρακολουθῆσαι , καὶ ἰατρὸν ἄγουσιν παραγενέσθαι .
οὕτω δ εἶχον ἀσθενῶς ὥστε , ἵνα μὴ μακρὰν φεροίμην οἴκαδ ἐκ τοῦ βαλανείου , ἐδόκει τοῖς παροῦσιν ὡς τὸν Μειδίαν ἐκείνην τὴν ἑσπέραν κομίσαι , καὶ ἐποίησαν οὕτω .
λάβ οὖν καὶ τὰς τούτων μαρτυρίας , ἵν εἰδῆθ ὅτι πολλοὶ συνίσασιν ὡς ὑπὸ τούτων ὑβρίσθην .
λαβὲ δὴ καὶ τὴν τοῦ ἰατροῦ μαρτυρίαν .
τότε μὲν τοίνυν παραχρῆμ ὑπὸ τῶν πληγῶν ἃς ἔλαβον καὶ τῆς ὕβρεως οὕτω διετέθην , ὡς ἀκούετε καὶ μεμαρτύρηται παρὰ πάντων ὑμῖν τῶν εὐθὺς ἰδόντων .
μετὰ δὲ ταῦτα τῶν μὲν οἰδημάτων τῶν ἐν τῷ προσώπῳ καὶ τῶν ἑλκῶν οὐδὲν ἔφη φοβεῖσθαι λίαν ὁ ἰατρός , πυρετοὶ δὲ παρηκολούθουν μοι συνεχεῖς καὶ ἀλγήματα , ὅλου μὲν τοῦ σώματος πάνυ σφοδρὰ καὶ δεινά , μάλιστα δὲ τῶν πλευρῶν καὶ τοῦ ἤτρου , καὶ τῶν σιτίων ἀπεκεκλείμην .
καὶ ὡς μὲν ὁ ἰατρὸς ἔφη , εἰ μὴ κάθαρσις αἵματος αὐτομάτη μοι πάνυ πολλὴ συνέβη περιωδύνῳ ὄντι καὶ ἀπορουμένῳ ἤδη , κ ἂν ἔμπυος γενόμενος διεφθάρην ·
νῦν δὲ τοῦτ ἔσῳσεν τὸ αἷμ ἀποχωρῆσαν .
ὡς οὖν καὶ ταῦτ ἀληθῆ λέγω , καὶ παρηκολούθησέ μοι τοιαύτη νόσος ἐξ ἧς εἰς τ οὔσχατον ἦλθον , ἐξ ὧν ὑπὸ τούτων ἔλαβον πληγῶν , λέγε τὴν τοῦ ἰατροῦ μαρτυρίαν καὶ τὴν τῶν ἐπισκοπούντων .
ὅτι μὲν τοίνυν οὐ μετρίας τινὰς καὶ φαύλας λαβὼν πληγάς , ἀλλ εἰς πᾶν ἐλθὼν διὰ τὴν ὕβριν καὶ τὴν ἀσέλγειαν τὴν τούτων πολὺ τῆς προσηκούσης ἐλάττω δίκην εἴληχα , πολλαχόθεν νομίζω δῆλον ὑμῖν γεγενῆσθαι .
οἴομαι δ ὑμῶν ἐνίους θαυμάζειν , τί ποτ ἐστὶν ἃ πρὸς ταῦτα τολμήσει Κόνων λέγειν .
βούλομαι δὴ προειπεῖν ὑμῖν ἁγὼ πέπυσμαι λέγειν αὐτὸν παρεσκευάσθαι , ἀπὸ τῆς ὕβρεως καὶ τῶν πεπραγμένων τὸ πρᾶγμ ἄγοντ εἰς γέλωτα καὶ σκώμματ ἐμβαλεῖν πειράσεσθαι , καὶ ἐρεῖν ὡς εἰσὶν ἐν τῇ πόλει πολλοί , καλῶν κ ἀγαθῶν ἀνδρῶν υἱεῖς , οἳ παίζοντες οἷ ἄνθρωποι νέοι σφίσιν αὐτοῖς ἐπωνυμίας πεποίηνται , καὶ καλοῦσι τοὺς μὲν ἰθυφάλλους , τοὺς δ αὐτοληκύθους , ἐρῶσι δ ἐκ τούτων ἑταιρῶν τινές , καὶ δὴ καὶ τὸν υἱὸν τὸν ἑαυτοῦ εἶναι τούτων ἕνα , καὶ πολλάκις περὶ ἑταίρας καὶ εἰληφέναι καὶ δεδωκέναι πληγάς , καὶ ταῦτ εἶναι νέων ἀνθρώπων 0 .
ἡμᾶς δὲ πάντας τοὺς ἀδελφοὺς παροίνους μέν τινας καὶ ὑβριστὰς κατασκευάσει , ἀγνώμονας δὲ καὶ πικρούς .
ἐγὼ δ , ὦ ἄνδρες δικασταί , χαλεπῶς ἐφ οἷς πέπονθα ἐνηνοχώς , οὐχ ἧττον τοῦτ ἀγανακτήσαιμ ἂν καὶ ὑβρίσθαι νομίσαιμι , εἰ οἷόν τ εἰπεῖν , εἰ ταῦτ ἀληθῆ δόξει Κόνων οὑτοσὶ λέγειν περὶ ἡμῶν , καὶ τοσαύτη τις ἄγνοια παρ ὑμῖν ἐστιν , ὥσθ , ὁποῖος ἄν τις ἕκαστος εἶναι φῇ ἢ ὁ πλησίον αὐτὸν αἰτιάσηται , τοιοῦτος νομισθήσεται , τοῦ δὲ καθ ἡμέραν βίου καὶ τῶν ἐπιτηδευμάτων μη δ ὁτιοῦν ἔσται τοῖς μετρίοις ὄφελος 0 .
ἡμεῖς γὰρ οὔ τε παροινοῦντες οὔ θ ὑβρίζοντες ὑπ οὐδενὸς ἀνθρώπων ἑωράμεθα , οὐ δ ἄγνωμον οὐδὲν ἡγούμεθα ποιεῖν , εἰ περὶ ὧν ἠδικήμεθ ἀξιοῦμεν κατὰ τοὺς νόμους δίκην λαβεῖν .
ἰθυφάλλοις δὲ καὶ αὐτοληκύθοις συγχωροῦμεν εἶναι τοῖς υἱέσι τοῖς τούτου , καὶ ἔγωγ εὔχομαι τοῖς θεοῖς εἰς Κόνωνα καὶ τοὺς υἱεῖς τοὺς τούτου καὶ ταῦτα καὶ τὰ τοιαῦθ ἅπαντα τρέπεσθαι .
οὗτοι γάρ εἰσιν οἱ τελοῦντες ἀλλήλους τῷ ἰθυφάλλῳ , καὶ τοιαῦτα ποιοῦντες ἃ πολλὴν αἰσχύνην ἔχει καὶ λέγειν , μή τί γε δὴ ποιεῖν ἀνθρώπους μετρίους .
ἀλλὰ τί ταῦτ ἐμοί 0 ;
θαυμάζω γὰρ ἔγωγε , εἴ τίς ἐστιν πρόφασις παρ ὑμῖν ἢ σκῆψις ηὑρημένη δι ἥν , ἂν ὑβρίζων τις ἐξελέγχηται καὶ τύπτων , δίκην οὐ δώσει .
οἱ μὲν γὰρ νόμοι πολὺ τ ἀναντία καὶ τὰς ἀναγκαίας προφάσεις , ὅπως μὴ μείζους γίγνωνται , προείδοντο , οἷον  ἀνάγκη γάρ μοι ταῦτα καὶ ζητεῖν καὶ πυνθάνεσθαι διὰ τοῦτον γέγονεν  εἰσὶ κακηγορίας δίκαι ·
φασὶ τοίνυν ταύτας διὰ τοῦτο γίγνεσθαι , ἵνα μὴ λοιδορούμενοι τύπτειν ἀλλήλους προάγωνται .
πάλιν αἰκείας εἰσί ·
καὶ ταύτας ἀκούω διὰ τοῦτ εἶναι τὰς δίκας , ἵνα μηδείς , ὅταν ἥττων ᾖ , λίθῳ μη δὲ τῶν τοιούτων ἀμύνηται μηδενί , ἀλλὰ τὴν ἐκ τοῦ νόμου δίκην ἀναμένῃ .
τραύματος πάλιν εἰσὶν γραφαὶ τοῦ μὴ τιτρωσκομένων τινῶν φόνους γίγνεσθαι .
τὸ φαυλότατον , οἶμαι , τὸ τῆς λοιδορίας , πρὸ τοῦ τελευταίου καὶ δεινοτάτου προεώραται , τοῦ μὴ φόνον γίγνεσθαι , μη δὲ κατὰ μικρὸν ὑπάγεσθαι ἐκ μὲν λοιδορίας εἰς πληγάς , ἐκ δὲ πληγῶν εἰς τραύματα , ἐκ δὲ τραυμάτων εἰς θάνατον , ἀλλ ἐν τοῖς νόμοις εἶναι τούτων ἑκάστου τὴν δίκην , μὴ τῇ τοῦ προστυχόντος ὀργῇ μη δὲ βουλήσει ταῦτα κρίνεσθαι 0 1 2 .
εἶτ ἐν μὲν τοῖς νόμοις οὕτως 0 ·
ἂν δ εἴπῃ Κόνων ἰθύφαλλοί τινές ἐσμεν ἡμεῖς συνειλεγμένοι , καὶ ἐρῶντες οὓς ἂν ἡμῖν δόξῃ παίομεν καὶ ἄγχομεν , εἶτα γελάσαντες ὑμεῖς ἀφήσετε ;
οὐκ οἴομαί γε .
οὐ γὰρ ἂν γέλως ὑμῶν ἔλαβεν οὐδένα , εἰ παρὼν ἐτύγχανεν ἡνίχ εἱλκόμην καὶ ἐξεδυόμην καὶ ὑβριζόμην , καὶ ὑγιὴς ἐξελθὼν φοράδην ἦλθον οἴκαδε , ἐξεπεπηδήκει δὲ μετὰ ταῦθ ἡ μήτηρ , καὶ κραυγὴ καὶ βοὴ τῶν γυναικῶν τοσαύτη παρ ἡμῖν ἦν ὡσπερανεὶ τεθνεῶτός τινος , ὥστε τῶν γειτόνων τινὰς πέμψαι πρὸς ἡμᾶς ἐρησομένους ὅ τι ἐστὶν τὸ συμβεβηκός .
ὅλως δ , ὦ ἄνδρες δικασταί , δίκαιον μὲν οὐδενὶ δήπου σκῆψιν οὐδεμίαν τοιαύτην οὐ δ ἄδειαν ὑπάρχειν παρ ὑμῖν , δι ἣν ὑβρίζειν ἐξέσται 0 ·
εἰ δ ἄρ ἐστίν τῳ , τοῖς δι ἡλικίαν τούτων τι πράττουσιν , τούτοις ἀποκεῖσθαι προσήκει τὰς τοιαύτας καταφυγάς , κ ἀκείνοις οὐκ εἰς τὸ μὴ δοῦναι δίκην , ἀλλ εἰς τὸ τῆς προσηκούσης ἐλάττω 0 .
ὅστις δ ἐτῶν μέν ἐστιν πλειόνων ἢ πεντήκοντα , παρὼν δὲ νεωτέροις ἀνθρώποις καὶ τούτοις υἱέσιν , οὐχ ὅπως ἀπέτρεψεν ἢ διεκώλυσεν , ἀλλ αὐτὸς ἡγεμὼν καὶ πρῶτος καὶ πάντων βδελυρώτατος γεγένηται , τίν ἂν οὗτος ἀξίαν τῶν πεπραγμένων ὑπόσχοι δίκην ;
ἐγὼ μὲν γὰρ οὐ δ ἀποθανόντ οἴομαι .
καὶ γὰρ εἰ μηδὲν αὐτὸς εἴργαστο τῶν πεπραγμένων , ἀλλ εἰ παρεστηκότος τούτου Κτησίας ὁ υἱὸς ὁ τούτου τ αὔθ ἅπερ νυνὶ πεποιηκὼς ἐφαίνετο , τοῦτον ἐμισεῖτ ἂν δικαίως .
εἰ γὰρ οὕτω τοὺς αὑτοῦ προῆκται παῖδας ὥστ ἐναντίον ἐξαμαρτάνοντας ἑαυτοῦ , καὶ ταῦτ ἐφ ὧν ἐνίοις θάνατος ἡ ζημία κεῖται , μή τε φοβεῖσθαι μή τ αἰσχύνεσθαι , τί τοῦτον οὐκ ἂν εἰκότως παθεῖν οἴεσθε ;
ἐγὼ μὲν γὰρ ἡγοῦμαι ταῦτ εἶναι σημεῖα τοῦ μη δὲ τοῦτον τὸν ἑαυτοῦ πατέρ αἰσχύνεσθαι ·
εἰ γὰρ ἐκεῖνον αὐτὸς ἐτίμα καὶ ἐδεδίει , κ ἂν τούτους αὑτὸν ἠξίου .
λαβὲ δή μοι καὶ τοὺς νόμους , τόν τε τῆς ὕβρεως καὶ τὸν περὶ τῶν λωποδυτῶν ·
καὶ γὰρ τούτοις ἀμφοτέροις ἐνόχους τούτους ὄψεσθε .
τούτοις τοῖς νόμοις ἀμφοτέροις ἐκ τῶν πεπραγμένων ἔνοχος Κόνων ἐστὶν οὑτοσί ·
καὶ γὰρ ὕβριζεν καὶ ἐλωποδύτει .
εἰ δὲ μὴ κατὰ τούτους προειλόμεθ ἡμεῖς δίκην λαμβάνειν , ἡμεῖς μὲν ἀπράγμονες καὶ μέτριοι φαινοίμεθ ἂν εἰκότως , οὗτος δ ὁμοίως πονηρός 0 .
καὶ μὴν εἰ παθεῖν τί μοι συνέβη , φόνου καὶ τῶν δεινοτάτων ἂν ἦν ὑπόδικος .